《荆州亭 夜凉梦至白水洞见起新、起毅》
清代·周贻繁

梧叶一声细响。湘簟夜凉初爽。忽地御冷风，人在清溪碧嶂。

执手喜销悒怏。醒忆癯然形状。会得梦来因，只合随时调养。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。